《辛峰阁听雨和鹤江韵》
清代·汪新

春愁无计遣，况复雨兼风。薄雾凝高阁，寒云没断鸿。

蒲团同白足，箬笠愧渔翁。句引离乡思，更残滴沥中。

作者简介：（1726—1798）浙江仁和人，字又新，号芍陂。乾隆二十二年进士，由编修累迁掌印给事中。三十五年，提督福建学政。嘉庆初，官至湖北巡抚，参与镇压白莲教起义，卒于军营。谥勤僖。